Portal: Film

***Engler & demoner*** (originaltittel: *Angels & Demons*) er en amerikansk mysteri-thriller fra 2009 regissert av Ron Howard. Manus er basert på Dan Browns roman med samme navn og er oppfølgeren til *Da Vinci-koden*, som også ble regissert av Ron Howard. Også i denne spilles hovedrollen av Tom Hanks, mens andre sentrale roller spilles av Ewan McGregor, Ayelet Zurer og Stellan Skarsgård.

Filmen ble relativt dårlig mottatt av kritikerne, men ble en forholdsvis stor publikumssuksess.

Den ble etterfulgt av *Inferno* (2016).

Handling
--------

En amerikansk professor og ekspert på kunst, symboler og religion Robert Langdon blir hentet fra hjembyen Boston til atomkjerneforskningsanlegget CERN i Genève av toppsjefen Maximilian Richter for å bistå ved etterforskningen av et mord av fysikeren og presten Silvano. Det viser seg at Silvano har jobbet hemmelig med fremstilling av antimaterie, det ultimate «sprengstoff» som er over 100 ganger kraftigere enn en hydrogenbombe, og har produsert en farlig stor mengde av dette, «en hel dråpe». 

Antimaterien blir stjålet og en representant fra det arkaiske nettverket av vitenskapsmenn kalt *Illuminati* truer i en telefonsamtale med å bruke stoffet til å legge Vatikanstaten i ruiner som hevn for flere hundre år gamle overgrep fra den katolske kirke mot en rekke vitenskapsmenn. Samtidig foregår det et konklave for valg av ny pave og de fire mest aktuelle kandidatene er blitt bortført av Illuminati. Det haster med å finne antimaterien ettersom den er sikret i en beholder som bare har strømforsyning for et døgn. Når tiden er ute vil den annihilere i en voldsom eksplosjon. 

Langdon drar sammen med den dreptes datter og assistent Vittoria Vetra til Roma og får av kammerherre Patrick McKenna, den avdøde pavens nærmeste, slippe til i Vatikanets arkiv på leting etter en veiviser langs illuminasjonsveien, som Langdon mener vil føre dem til de bortkomne kardinalene. Veiviseren, som er et dikt og en rebus, ble brukt i gammel tid av en gruppe vitenskapsmenn som ville drive sine virksomhet fri fra Vatikanets overvåkning. Veiviseren blir funnet etter intens leting og en desperat kamp mot tiden starter fra kirke til kirke gjennom Roma i forsøket på å redde kardinalene.

Om filmen
---------

### Anmelderne

Filmen ble relativt dårlig mottatt av kritikerne, noe som gjenspeiles i at den kun har fått 37% på Rotten Tomatoes og 48% på Metacritic. Den amerikanske filmanmelderen Roger Ebert gav den 3 av 4 stjerner.

Anmelderen i *VG* gav den terningkast fem, NRKs *Filmpolitiet* og *God Kveld Norge* terningkast fire, *Dagbladet* terningkast tre og *Aftenposten* terningkast to. *Aftenpostens* Per Haddal beskrev den som en «sjarmløs mølje» og skrev videre at «Engler og demoner fører seg som zombier, i en påkostet, men livløs filmatisering som ender i en mølje».

### Økonomi og popularitet

Filmen innbrakte 485,9 millioner dollar på verdensbasis, hvorav 133,3 millioner i USA. Den ble den niende mest innbringende filmen på verdensbasis i 2009 og 22de mest innbringende i USA.

Produksjonskostnadene var på 150 millioner dollar.

Det må også nevnes at den innbrakte 34,8 millioner dollar på DVD-salg i USA i løpet av de første syv ukene (Blu-ray ikke inkludert).

Den innbrakte 27 millioner kroner på norske kinoer.

### Innspilling

Filmopptakene ble gjort i Roma, Italia og Sony Pictures Studios i Culver City, California.

Rollebesetning
--------------

* Tom Hanks ... Robert Langdon
* Ayelet Zurer ... Vittoria Vetra
* Ewan McGregor ... Patrick McKenna (Carlo Ventresca i boken)
* Stellan Skarsgård ... Commander Maximilian Richter
* Pierfrancesco Favino ... Inspektør Ernesto Olivetti
* David Pasquesi ... Claudio Vincenzi
* Nikolaj Lie Kaas ... Mr. Gray
* Armin Mueller-Stahl ... Kardinal Strauss
* Thure Lindhardt ... Lieutenant Chartrand, offiser i Sveitsergarden
* Marc Fiorini ... Aldo Cardinal Baggia
* Elya Baskin ... Kardinal Petrov
* Pasquale Cassalia ... Reporter for RAI
* Auguste Fredrik ... Sveritisk vakt
* Endre Hules ... Forsker ve d CERN

Referanser
----------

1. ↑  «Angels & Demons (2009)». *Rotten Tomatoes* **(engelsk)**. Besøkt 19. april 2019.
2. ↑  Metacritic
3. ↑  «Ebert, Roger». Arkivert fra originalen 18. mai 2009. Besøkt 20. januar 2022.
4. ↑  Filmfront
5. ↑  Aftenposten Oslopuls - Sjarmløs mølje (20.5.2009) Arkivert 9. juni 2009 hos Wayback Machine.
6. 1 2  Boxofficemojo
7. ↑  Rhe Numbers – Angels & Demons – DVD Sales
8. ↑  Boxofficemojo foreign

Eksterne lenker
---------------

* (en) *Engler & demoner* på Internet Movie Database Rediger på Wikidata

* (no) *Engler & demoner* hos Filmfront Rediger på Wikidata

* (sv) *Engler & demoner* i Svensk Filmdatabas Rediger på Wikidata

* (da) *Engler & demoner* i Danmark Nationale Filminstitut Rediger på Wikidata

* (en) *Engler & demoner* på AllMovie Rediger på Wikidata

* (fr) *Engler & demoner* på Allociné Rediger på Wikidata

* (nl) *Engler & demoner* på MovieMeter Rediger på Wikidata

* (en) *Engler & demoner* på Turner Classic Movies Rediger på Wikidata

* (en) *Engler & demoner* på American Film Institute Rediger på Wikidata

* (en) *Engler & demoner* på Rotten Tomatoes Rediger på Wikidata
* (no) *Engler & demoner* hos Filmweb

| * v
* d
* r
Dan Brown |
| --- |
| Romaner | *Den digitale festning* (1998) • *Engler & demoner* (2000) • *Iskaldt bedrag* (2001) • *Da Vinci-koden* (2004) • *Det tapte symbol* (2009) • *Inferno* (2013) |  |
| Filmatiserte verker | *Da-Vinci-koden* (2006) • *Engler & demoner* (2009) • *Inferno* (2016) |
| Relatert | Utgitte CD-plater • Robert Langdon |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNF **·** BNF (data)
 |